גדי פולק

גדי פּוֹלַק הוא אמן, צייר ופסל חרדי ממוצא רוסי. בחלק ניכר מספריו שיתף פעולה עם הרב ברוך חייט.

==ביוגרפיה==
גדי פולק נולד באודסה שבברית המועצות. משפחתו הייתה משפחה של מוזיקאים, וזו גם הקריירה שיועדה לו. הוא למד פסנתר במשך 4 שנים, אך בגיל 10 ביקש מאביו ללכת לבית ספר לאומנות. בגיל 15 ניסה להתקבל לאקדמיה לאומנות, במגמת פיסול. לדבריו, העדיף פיסול משום שלא אהב להתעסק עם צבעי שמן. הוא לא התקבל, ולפיכך חזר הביתה ושימש במשך שנה כשוליה של אמן מפורסם. לאחר שנה הוא התקבל לאקדמיה, שם למד במשך 4 שנים. לאחריהן שירת ב במשך שנתיים; לאחר חצי שנה של שירות הוא עבר לשרת בעיתון של הצבא, כגרפיקאי. לאחר סיום השירות הצבאי עבד בחברת פרסום. לאחר כמה שנים עלה לישראל, שם חזר בתשובה. לדבריו, הקטליזטור שלו לחזרה בתשובה היה לאחר שכומר ביקש ממנו לאייר עבורו תנ"ך. לאחר שעלה לארץ למד לימודים מלאים בישיבה. הוא נישא בארץ והוא מתגורר במודיעין עילית. בבקרים הוא לומד בכולל עם הצייר דוד גולדשמיט, המתגורר אף הוא בשכונה.

==עבודתו המקצועית==
לאחר נישואיו פנה פולק ליוני גרשטיין, אמן חרדי מפורסם, וביקש ממנו להשיג לו לקוחות לאיור ספרים. בהמשך פגש את הרב ברוך חייט, אז החל שיתוף הפעולה הפורה שלהם והוא הוציא עמו מספר רב של ספרים בתחום קומיקס חרדי. בהמשך החל פולק להוציא ספרים משלו כשהוא כותב ומאייר את תוכנם.

חלק מספריו תורגמו לאנגלית, יידיש ורוסית.

ספרו "א אידישע קאפ" הפך לרב מכר במגזר החרדי, ומכר כ־30 אלף עותקים תוך חודשים ספורים, רף מכירות גבוה מאוד בחברה החרדית.

גדי פולק העביר קורס לציור אקדמי באופן חד פעמי.

==ספרים שאייר ==
* מסע הפלאות למידות הטובות, כתיבה: ברוך חייט
* האוצר הגנוז באי של תיקון המידות, כתיבה: ברוך חייט, 2002
* המלכודת המסוכנת של שודדי הים בעלי המידות הרעות, כתיבה: ברוך חייט, 2003
* הגדה של פסח, הוצאה לאור: ברוך חייט, 2003
* פלאי האלף בית, כתיבה: ברוך חייט, 2005
* כפר התורה, כתיבה: ברוך חייט
* מילה אחת יותר מדי, מאת אלישבע עמר
* יש לי מצווה
* הספר הראשון שלי
* הגולם מפראג
* אל תתנו לפנצ'רים קטנים לקלקל שמחות גדולות, כתיבה: ברוך חייט, 2015

==ספרים שכתב ואייר==
*פורימשפיל: סיפור קורותיהם ומעשיהם של גיבורי מגילת אסתר, 2003
*מעשה שלא היה (על פי משליו של המגיד מדובנה), 2004
*א גאנצע מעשה, 2007
*שבע כבשות לבדנה, הוצאת פלדהיים, 2007
*סוף מעשה, 2009
* מבעל המעשה, 2010
* במחשבה תחילה, 2012
* בית ה' נלך, (בשיתוף עם רות בייפוס).
* לכתך אחרי במדבר, 2015
* תחשוב טוב 
* תחשוב טוב 2
* א אידישע קאפ, 2016
** א אידישע קאפ 2×2, 2017
** א אידישע קאפ 3 סיפורים, ה'תשע"ט 2019
** א אידישע קאפ 4 רבדים, ה'תשפ"ד 2023
* סיפורו של בית, ה'תש"ף

==קישורים חיצוניים==
* 
* תמר רותם, [http://www.haaretz.com/print-edition/business/tickling-the-religious-funny-bone-1.123505 Tickling the religious funny bone], הארץ, 25 במאי 2004] 
* ריבה פומרנץ, [http://70.38.84.13/Browse/Article/230/The-Art-of-Illustration The Art of Illustration] , בשבועון "משפחה", 20 בספטמבר 2010 
* בת שבע לוי, [http://www.hidabroot.org/article/119379 לכתך אחרי במדבר: ראיון עם האומן גדי פולק], באתר הידברות כ"א באייר ה'תשע"ה (10 במאי 2015) 
* מיכל אריאלי, [https://www.hidabroot.org/article/216511 המוציא של רב המכר מדבר: "רציתי לשים סוף לספרות הזולה, ולהוציא משהו עמוק יותר"] באתר הידברות י"ז בטבת ה'תשע"ז (15 בינואר 2017)
* גדי פולק, [https://www.hidabroot.org/article/217156 כאמן חרדי, לא כל דבר אני יכול לצייר] באתר הידברות ד' בשבט ה'תשע"ז (31 בינואר 2017)
* 
* 

קטגוריה:סופרים חרדים ישראלים
קטגוריה:מאיירים ישראלים
קטגוריה:ישראלים ילידי ברית המועצות
קטגוריה:אמנים ישראלים שחזרו בתשובה
קטגוריה:ציירים ומאיירים חרדים ישראלים
קטגוריה:סופרי ילדים ונוער ישראלים
קטגוריה:מאיירי הגדה של פסח
קטגוריה:מודיעין עילית: אישים
קטגוריה:ישראלים שנולדו במאה ה-20